Diari Oficial de la Generalitat Valenciana


Sumari del DOGV 1298, del 08-05-1990 (1990/817299)

DECRET 66/1990, de 26 d'abril, del Consell de la Generalitat Valenciana, pel qual s'accepta la cessió, a títol gratuït, de la propietat d'uns terrenys de 10.019 m2, situats en el Polígon B- I del Pla Especial de Reforma Interior núm. 1 de Sagunt, realitzada per l'Ajuntament de Sagunt.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/04/26/66/dof/vci/html**

### Dades del document

Número de DOGV
:   1298

Data del DOGV
:   08-05-1990

Secció del DOGV
:   DISPOSICIONS GENERALS

Número del document
:   1990/817299


Data del document
:   26-04-1990

Organisme emissor
:   Conselleria d'Economia i Hisenda

Tipus de document
:   Decret

Decret 66/1990, de 26 d'abril, del Consell de la Generalitat Valenciana, pel qual s'accepta la cessió, a títol gratuït, de la propietat d'uns terrenys de 10.019 m2, situats al Polígon B-1 del Pla Especial de Reforma interior núm. 1 de Sagunt, realitzada per l'Ajuntament de Sagunt.  
L'Ajuntament de Sagunt, en sessió plenària realitzada el dia 29 d'abril de 1988, acordà la cessió gratuïta a la Generalitat Valenciana d'uns terrenys situats a Sagunt, dels quals és propietari l'ajuntament.  
Aquesta cessió es realitza amb el fi determinant de construir-hi un centre de Batxillerat Unificat Polivalent.  
A petició del Conseller de Cultura, Educació i Ciència s'iniciaren els tràmits legals per a l'acceptació i formalització de la cessió gratuïta dels terrenys realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en la sessió celebrada el dia 26 d'abril de 1990,  
DECRETE:  
Article 1r  
S'accepta la cessió, a títol gratuït, realitzada per l'Ajuntament de Sagunt, dels terrenys següents:  
Urbana: zona escolar en el Port de Sagunt, integrada dins la Unitat d'Actuació B-1 del Pla Especial de Reforma Interior número 1 de Sagunt. Ocupa una superfície de deu mil dinou metres quadrats. Finca situada després de l?Illa B-2 del Pla Especial.  
Confronta: nord, límit del Polígon B-1 confrontant amb la Unitat d'Actuació B-2 del PERI núm. 1; sud, pas de vianants de quatre metres d'amplària que la separa de la zona edificable denominada lila B-2 en el projecte de reparcel·lació; est, en un mateix pla i en direcció nord-sud, en un primer tram amb pas de vianants de quatre metres d'amplària, que la separa de la zona edificable denominada lila B-6 en el projecte de reparcel·lació, en un segon tram amb accés de la prolongació del carrer Alacant, i en un tercer tram pas de vianants de quatre metres d'amplària que la separa de la zona edificable denominada Illa B-2 en el projecte de reparcel·lació; oest, en el mateix pla i en direcció nord-sud, en un primer tram pas de vianants de quatre metres d'amplària que coincideix amb el límit del Polígon B-1 i és confrontant amb la Unitat d'Actuació B-2 del PERI núm. 1, en un segon tram amb l'accés que constitueix la prolongació del carrer Alacant, i en un tercer tram amb pas de vianants de quatre metres d'amplària que el separa de la zona edificable denominada Illa B2 en el projecte de reparcel·lació.  
Inscrita en el Registre de la Propietat de Sagunt, finca registral núm. 37.209, inscrita al tom 1.737, llibre 384 i foli 119.  
Article 2n  
Aquesta cessió gratuïta dels terrenys esmentats comporta el compromís, per part de la Generalitat Valenciana, de construir-hi en el termini de cinc anys un centre de Batxillerat Unificat Polivalent.  
Article 3r  
La propietat de l?immoble s'haurà d'incorporar a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest Decret.  
València, 26 d'abril de 1990.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
ANTONIO BIRLANGA CASANOVA


Còpia Permalink ELI